Diari Oficial de la Generalitat Valenciana


Sumari del DOGV 8530, del 16-04-2019 (2019/2879)

Notificació de la sentència dictada en el judici verbal número 186/2017.
------------------------------------------------------------------------

### Dades del document

Número de DOGV
:   8530

Data del DOGV
:   16-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2879


Organisme emissor
:   Jutjat Mercantil Número 3 d'Alacant

Tipus de document
:   Edicte

Notificació de la sentència dictada en el judici verbal número 186/2017. [2019/2879]  
Demandant: Cash Levante, SL.  
Procuradora: Antonia Faustina García Mora.  
Demandat: Exclusivas de Alimentación Vijaque, SL i José Salmerón Martínez.  
  
Jorge Cuéllar Otón, lletrat de l'Administració de justícia del Jutjat Mercantil número 3 d'Alacant amb seu a Elx, anuncia que en el present procediment de judici verbal, seguit a instància Cash Levante, SL contra Exclusivas de Alimentación Vijaque, SL i José Salmerón Martínez, s'ha dictat sentència la dispositiva de la qual és del tenor literal següent:  
  
  
«Dispositiva  
Estime íntegrament la demanda presentada per l'entitat mercantil Cash Levante, SL, que compareix representada per la procuradora dels tribunals Antonia Faustina García Mora; i com a demandats, la mercantil Exclusivas de Alimentación Vijaque, SL i el seu administrador José Salmerón Martínez, i:  
1r Absolc la mercantil demandada Exclusivas de Alimentación Vijaque, SL de totes les pretensions de condemna formulades en aquest procediment, en apreciar excepció de cosa jutjada en relació amb les actuacions de judici monitori del Jutjat de Primera Instància número 5 d'Orihuela (número 45/2016, docs. 4 a 6), que impedeixen un nou pronunciament jurisdiccional sobre uns mateixos fets, una mateixa causa de demanar i unes mateixes persones litigants  
2n Declare que José Salmerón Martínez, en la seua condició d'administrador únic de l'entitat mercantil Exclusivas de Alimentación Vijaque, SL, va ometre el deure de procedir en el termini de dos mesos, des de l'esdeveniment de causa legal de dissolució, a l'adequació del capital social, o a la dissolució de la societat, o al plantejament de concurs de creditors, incorrent en responsabilitat solidària respecte dels deutes de l'esmentada mercantil posteriors als fets dels quals deriva la responsabilitat.  
3r Condemne José Salmerón Martínez, en la seua condició d'administrador únic de l'entitat mercantil Exclusivas de Alimentación Vijaque, SL, a ajustar-se a l'anterior declaració i a pagar a l'actora, conjuntament i solidàriament amb la mercantil abans citada, la quantitat de quatre mil tres-cents trenta-dos euros i dèsset cèntims (4.332,17 ?) més interessos de la Llei 3/2004, des del venciment de l'obligació.  
  
Tot això amb expressa condemna a costes processals a la part demandada.  
Notifiqueu la present resolució a les parts, i feu-los saber que aquesta no és ferma i que en contra es pot interposar recurs d'apel·lació, el qual haurà d'interposar-se en aquest jutjat en el termini de 20 dies a comptar des de la data de la seua efectiva notificació. Caldrà constituir el depòsit exigit per a l'admissió del recurs i, si escau, el pagament de la taxa que legalment siga procedent.  
Aquesta és la meua sentència, de la qual s'unirà un testimoniatge a les actuacions d'on prové, que pronuncie, mane i signe.»  
  
I atés que aquests demandats, Exclusivas de Alimentación Vijaque, SL, i José Salmerón Martínez, es troben en parador ignorat, expedisc el present edicte a fi que els valga de notificació de forma deguda.  
  
Elx, 14 de març de 2019.- El lletrat de l'Administració de justícia: Jorge Cuéllar Otón.